Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9981

f) részletes karbantartási jegyzőkönyvek, amelyekből megállapítható, hogy teljesítették a karbantartási kézikönyvben található, a karbantartási nyilatkozatra vonatkozó összes előírást. 8.4.2 A 8.4.1 a)–e) alpontokban ismertetett nyilvántartásokat azon egység üzemi élettartamának lejáratát és üzemeltetésből történő végleges kivonását követő legalább 90 napig őrizzék meg, amely egységre a nyilvántartás vonatkozik. A 8.4.1 f) alpontban ismertetett karbantartási nyilatkozatot az aláírást követő egy évig őrizzék meg. 8.4.3 Amennyiben a repülőgép járatója ideiglenesen megváltozik, a nyilvántartást bocsássák az új járató rendelkezésére. Ha a járató véglegesen megváltozik, a nyilvántartást adják át az új járatónak. 2007/70/II. szám Megjegyzés: A 8.4.3 pont vonatkozásában a lajstromozó állam feladata annak megítélése, hogy mi tekintendő a járató ideiglenes megváltozásának. A lajstromozó állam ezt a nyilvántartások feletti felügyelet, azaz a nyilvántartások elkészítése, tárolása és hozzáférhetősége alapján határozhatja meg. 8.5 Folyamatos légialkalmassági tájékoztatás 8.5.1 Az 5700 kg. engedélyezett legnagyobb felszállósúlynál (tömeg) nehezebb repülőgép járatója a folyamatos légialkalmasság szempontjából kövesse figyelemmel és értékelje a repülőgép üzemeltetését és karbantartását, biztosítsa a lajtromozó állam részéről előírt tájékoztatásokat, valamint azokat a 8. Annex II. rész 4.3.5 és 4.3.8 pontok előírásaiban meghatározott rendszerben jelentse. 8.5.2 Az 5700 kg. engedélyezett legnagyobb felszállósúlynál (tömeg) nehezebb repülőgép járatója a repülőgép típus tervezéséért felelős szervezettől szerezze be és értékelje ki a rendelkezésre álló folyamatos légialkalmassági tájékoztatásokat és ajánlásokat továbbá ezek alapján szükség szerint, a lajstromozó állam által elfogadható eljárásokkal összhangban vezessen be megfelelő intézkedéseket. Megjegyzés: A repülőgép típus tervezéséért felelős szervezet kifejezés értelmezésére vonatkozó útmutatót a Légialkalmassági Kézikönyv (Doc 9760) tartalmazza. 8.6 Módosítások és javítások Az összes módosítást és javítást a lajstromozó állam által elfogadható légialkalmassági előírásoknak megfelelően végezzék el. Dolgozzanak ki eljárásokat annak biztosítására, hogy a légialkalmassági követelményeknek való megfelelőséget alátámasztó adatok, a létrehozást követően megőrzésre kerüljenek. 8.7 Engedélyezett karbantartó szervezet 8.7.1 Az engedély kiadása 8.7.1.1 A karbantartó szervezet engedélyének az állam részéről történő kiadása attól függ, hogy a jelölt szervezet bizonyítja az ilyen szervezetekre vonatkozó, a 8.7 szakaszban található előírások teljesítését. 8.7.1.2 Az engedélyezési okmány legalább a következőket tartalmazza:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes